ભગવાન સ્વામિનારાયણના ચરણકમળથી ૫૭ વખત પાવન થયેલ બોટાદ શહેર. ૧૮૭૫ની સાલમાં જ્યારે મહારાજે બોટાદમાં ભવ્ય ફુલદોલોત્સવ કર્યો ત્યારે આ અંગરખો પહેરી અને મહારાજ રંગે રમ્યાં હતાં. તે આ મહાપ્રસાદીનો અંગરખો હાલ પણ બોટાદ સભામંડપ મા દર્શન આપે છે. અને એ રંગના ડાઘ હાલ પણ આ અંગરખા પર મોજુદ છે. બોટાદના ભક્તોની પ્રાર્થનાથી મહારાજ હોળી-ધુળેટી પર બોટાદ પધાર્યાં અને હમીર ખાચરના દરબારમા મહારાજે ઉતારો કર્યો. એક સોનેરી રંગનો રેંટો મહારાજે ધાર્યો અને કીનખાબ ની ડગલી તથા સુરવાળ પહેર્યાં.